title: Kommissionens gennemførelsesforordning (EU) 2020/206 af 14. februar 2020 om tilladelse til markedsføring af frugtpulp, saft af pulp, koncentreret saft af pulp fra Theobroma cacao L. som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af gennemførelsesforordning (EU) 2017/2470 (EØS-relevant tekst)

text:
                  17.2.2020

                  DA

                  Den Europæiske Unions Tidende

                  L 43/66

         KOMMISSIONENS GENNEMFØRELSESFORORDNING (EU) 2020/206
         af 14. februar 2020
         om tilladelse til markedsføring af frugtpulp, saft af pulp, koncentreret saft af pulp fra Theobroma cacao L. som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 15, stk. 4, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen. En traditionel fødevare fra et tredjeland er en ny fødevare som defineret i artikel 3 i forordning (EU) 2015/2283.

                     (2)

                     Ved Kommissionens gennemførelsesforordning (EU) 2017/2468 (2) fastsættes administrative og videnskabelige krav til traditionelle fødevarer fra tredjelande.

                     (3)

                     Kommissionens gennemførelsesforordning (EU) 2017/2470 (3) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (4)

                     I henhold til artikel 15, stk. 4, i forordning (EU) 2015/2283 skal Kommissionen træffe beslutning om godkendelse og markedsføring i Unionen af en traditionel fødevare fra et tredjeland.

                     (5)

                     Den 30. januar 2019 og den 28. marts 2019 indgav virksomhederne Nestec York Ltd. og Cabosse Naturals NV. (»ansøgerne«) en anmeldelse til Kommissionen om, at den agtede at markedsføre frugtpulp, saft af pulp, koncentreret saft af pulp fra Theobroma cacao L. (»kakaopulp«) i Unionen som en traditionel fødevare fra et tredjeland i den i artikel 14 i forordning (EU) 2015/2283 omhandlede betydning. Ansøgerne anmodede om, at frugtpulp, saft af pulp, koncentreret saft af pulp fra Theobroma cacao L. skal indtages som sådanne eller som ingrediens af den almindelige befolkning.

                     (6)

                     I henhold til artikel 7, stk. 2, i gennemførelsesforordning (EU) 2017/2468 anmodede Kommissionen ansøgerne om supplerende oplysninger vedrørende anmeldelsens gyldighed. De oplysninger, der blev anmodet om, blev indgivet den 12. april 2019 og den 20. juni 2019.

                     (7)

                     De data, som ansøgerne fremlagde, viser, at frugtpulp, saft af pulp, koncentreret saft af pulp fra Theobroma cacao L. har langvarig sikker anvendelse som fødevare i Brasilien.

                     (8)

                     I henhold til artikel 15, stk. 1, i forordning (EU) 2015/2283 fremsendte Kommissionen den 22. maj 2019 og den 20. juni 2019 den gyldige anmeldelse til medlemsstaterne og til Den Europæiske Fødevaresikkerhedsautoritet (»autoriteten«).

                     (9)

                     Hverken medlemsstaterne eller autoriteten indgav begrundede sikkerhedsrelaterede indsigelser mod markedsføringen i Unionen af frugtpulp, saft af pulp, koncentreret saft af pulp fra Theobroma cacao L. til Kommissionen inden for den i artikel 15, stk. 2, i forordning (EU) 2015/2283 fastsatte fire måneders periode.

                     (10)

                     Kommissionen bør derfor tillade markedsføring i Unionen af frugtpulp, saft af pulp, koncentreret saft af pulp fra Theobroma cacao L. og opdatere EU-listen over nye fødevarer.

                     (11)

                     Gennemførelsesforordning (EU) 2017/2470 bør derfor ændres —

               VEDTAGET DENNE FORORDNING:

            Artikel 1

               1.   Frugtpulp, saft af pulp, koncentreret saft af pulp fra Theobroma cacao L., som specificeret i bilaget til nærværende forordning, opføres i EU-listen over godkendte nye fødevarer i gennemførelsesforordning (EU) 2017/2470.

               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2468 af 20. december 2017 om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 55).

            (3)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Følgende indsættes i tabel 1 (Godkendte nye fødevarer) i den alfabetiske rækkefølge:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    Frugtpulp, saft af pulp, koncentreret saft af pulp fra Theobroma cacao L. (Traditionel fødevare fra et tredjeland)

                                    Ikke angivet

                                    Den nye fødevare betegnes »kakaopulp (Theobroma cacao L.)«, »saft af kakaopulp (Theobroma cacao L.)« eller »koncentreret saft af kakaopulp (Theobroma cacao L.)« afhængigt af, hvilken form der anvendes, på mærkningen af de fødevarer, der indeholder den.«

                        2)

                        Følgende indsættes i tabel 2 (Specifikationer) i den alfabetiske rækkefølge:

                                    Godkendt ny fødevare

                                    Specifikationer

                                    Frugtpulp, saft af pulp, koncentreret saft af pulp fra Theobroma cacao L.
                                    (Traditionel fødevare fra et tredjeland)

                                       Beskrivelse/definition

                                    Den traditionelle fødevare er frugtpulpen fra kakaoplanten (Theobroma cacao L), som er det »vandige, slimede og syreholdige stof, hvori kernerne er indkapslede«.
                                    Kakaofrugtpulp udvindes ved at kløve kakaofrøene og derefter udskille skaller og bønner, pulpen bliver derefter pasteuriseret og frosset ned. Saft af kakaopulp og/eller koncentreret saft af kakaopulp fremstilles efter forarbejdning (enzymatisk behandling, pasteurisering, filtrering og koncentrering).

                                       Data om den typiske sammensætning af kakaofrugtpulp, saft af pulp, koncentreret saft af pulp

                                    Protein (g/100 g): 0,0 til 2,0
                                    Fedt i alt (g/100 g): 0,0 til 0,2
                                    Sukker i alt (g/100 g): > 11,0
                                    Brix-niveau (° Brix): ≥ 14
                                    pH: 3,3 til 4,0

                                       Mikrobiologiske kriterier

                                    Samlet aerobt kimtal: < 10 000  cfu  (1)/g
                                    Enterobakterier: ≤ 10 cfu/g

                                       Salmonella: Ingen i 25 g

               (1)  CFU: kolonidannende enheder (Colony Forminsg Units).«


title: Kommissionens gennemførelsesforordning (EU) 2020/207 af 14. februar 2020 om ændring af forordning (EU) nr. 142/2011 for så vidt angår import af foder til selskabsdyr fra Saudi-Arabien (EØS-relevant tekst)

text:
                  17.2.2020

                  DA

                  Den Europæiske Unions Tidende

                  L 43/69

         KOMMISSIONENS GENNEMFØRELSESFORORDNING (EU) 2020/207
         af 14. februar 2020
         om ændring af forordning (EU) nr. 142/2011 for så vidt angår import af foder til selskabsdyr fra Saudi-Arabien
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (1), særlig artikel 41, stk. 4, og
         ud fra følgende betragtninger:

                     (1)

                     I Kommissionens forordning (EU) nr. 142/2011 (2) fastsættes bestemmelser om gennemførelse af forordning (EF) nr. 1069/2009, herunder folke- og dyresundhedsbestemmelser for import af foder til selskabsdyr.

                     (2)

                     Kravene vedrørende import til og transit gennem Unionen af foder til selskabsdyr, herunder tyggepinde og tyggeben, er fastsat i kapitel II, afsnit 1, i bilag XIV til forordning (EU) nr. 142/2011, herunder listen over tredjelande i række 12 i tabel 2 heri.

                     (3)

                     De kompetente myndigheder i Kongeriget Saudi-Arabien gav Kommissionen sikkerhed for, at Kongeriget Saudi-Arabien kan opfylde de relevante sundhedsbetingelser, samt tilstrækkelige garantier for den kontrol de fører med fremstillingen af foder til selskabsdyr, der hidrører fra fjerkræ. Det er derfor berettiget at tilføje Saudi-Arabien til listen over tredjelande, hvorfra forarbejdet foder til selskabsdyr fra fjerkræ må importeres til og føres i transit gennem Unionen.

                     (4)

                     Kapitel II, afsnit 1, tabel 2, i bilag XIV til forordning (EU) nr. 142/2011 bør derfor ændres.

                     (5)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Kapitel II, afsnit 1, tabel 2, i bilag XIV til forordning (EU) nr. 142/2011 ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 300 af 14.11.2009, s. 1.

            (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).

            BILAG
            I kapitel II, afsnit 1, tabel 2, i bilag XIV til forordning (EU) nr. 142/2011 affattes række 12 således:

                           »12

                           Foder til selskabsdyr, herunder tyggepinde og tyggeben

                                       a)

                                       For så vidt angår forarbejdet foder til selskabsdyr samt tyggepinde og tyggeben: materiale som omhandlet i artikel 35, litra a), nr. i) og ii).

                                       b)

                                       For så vidt angår råt foder til selskabsdyr: materiale som omhandlet i artikel 35, litra a), nr. iii).

                           Foderet til selskabsdyr samt tyggepindene og tyggebenene skal være fremstillet i overensstemmelse med bilag XIII, kapitel II.

                                       a)

                                       For så vidt angår råt foder til selskabsdyr:
                                       tredjelande, der er opført i del 1 i bilag II til forordning (EU) nr. 206/2010 eller i bilag I til forordning (EF) nr. 798/2008, og hvorfra medlemsstaterne tillader import af fersk kød af de samme arter, og hvor kun ikke-udbenet kød er tilladt.
                                       For så vidt angår fiskemateriale, tredjelande, der er opført i bilag II til beslutning 2006/766/EF.

                                       b)

                                       For så vidt angår tyggepinde og tyggeben samt foder til selskabsdyr, bortset fra råt foder:
                                       tredjelande, der er opført i del 1 i bilag II til forordning (EU) nr. 206/2010, samt følgende lande:

                                                   (JP) Japan

                                                   (EC) Ecuador

                                                   (LK) Sri Lanka

                                                   (TW) Taiwan

                                                   (SA) Saudi-Arabien (kun forarbejdet foder til selskabsdyr fra fjerkræ).

                                             For så vidt angår forarbejdet foder til selskabsdyr fremstillet af fiskemateriale, tredjelande, der er opført i bilag II til beslutning 2006/766/EF.

                                       a)

                                       For så vidt angår dåsefoder til selskabsdyr: bilag XV, kapitel 3(A).

                                       b)

                                       For så vidt angår forarbejdet foder til selskabsdyr, bortset fra dåsefoder: bilag XV, kapitel 3(B).

                                       c)

                                       For så vidt angår tyggepinde og tyggeben: bilag XV, kapitel 3(C).

                                       d)

                                       For så vidt angår råt foder til selskabsdyr: bilag XV, kapitel 3(D).«


title: Kommissionens gennemførelsesforordning (EU) 2020/208 af 14. februar 2020 om ændring af forordning (EF) nr. 29/2009 om fastlæggelse af krav til datalink-tjenester i det fælles europæiske luftrum (EØS-relevant tekst)

text:
                  17.2.2020

                  DA

                  Den Europæiske Unions Tidende

                  L 43/72

         KOMMISSIONENS GENNEMFØRELSESFORORDNING (EU) 2020/208
         af 14. februar 2020
         om ændring af forordning (EF) nr. 29/2009 om fastlæggelse af krav til datalink-tjenester i det fælles europæiske luftrum
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 44, stk. 1, litra a), og
         ud fra følgende betragtninger:

                     (1)

                     Ifølge Kommissionens forordning (EF) nr. 29/2009 (2) om fastlæggelse af krav til datalink-tjenester i det fælles europæiske luftrum skal der anvendes særlige operationelle metoder til udveksling af data mellem luftbåret udstyr og jordbaseret udstyr. Sådanne operationelle metoder skal gennemføres på en ensartet måde for at sikre interoperabilitet og homogene operationer.

                     (2)

                     Eurocae ED-120 Standard for sikkerheds- og præstationskrav til lufttrafikkens datalink-tjenester i det kontinentale luftrum blev revideret for nylig med henblik på at fjerne enhver henvisning til downlinkmeldingen (DM) 89 »MONITORING [unit name] [frequency]«, som det kræves for at understøtte driften af datalink-tjenester. Den nuværende henvisning til ED-120 i forordning (EF) nr. 29/2009 afspejler ikke længere udviklingen i standarder og operationelle principper og er ikke længere hensigtsmæssig til at støtte driften af datalink-tjenester for certificerede luftfartøjer med forbedrede ATM-funktioner.

                     (3)

                     De i forordning (EF) nr. 29/2009 fastsatte tekniske minimumsstandarder, som luftfartsoperatørerne skal overholde, bør derfor ændres.

                     (4)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 127, stk. 1, i forordning (EU) 2018/1139 —

               VEDTAGET DENNE FORORDNING:

            Artikel 1
            Bilag III til forordning (EF) nr. 29/2009 ændres som anført i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 212 af 22.8.2018, s. 1.

            (2)  Kommissionens forordning (EF) nr. 29/2009 af 16. januar 2009 om fastlæggelse af krav til datalink-tjenester i det fælles europæiske luftrum (EUT L 13 af 17.1.2009, s. 3).

            BILAG
            Bilag III, punkt 11, til forordning (EF) nr. 29/2009 affattes således:

                           »11.

                           Eurocae ED-120 Standard for sikkerheds- og præstationskrav til lufttrafikkens datalink-tjenester i det kontinentale luftrum, offentliggjort i maj 2004:

                                       a)

                                       for operatører:

                                                   —

                                                   med ændring 1, offentliggjort i april 2007, og med ændring 2, offentliggjort i oktober 2007, eller

                                                   —

                                                   med ændring 1, offentliggjort i april 2007, med ændring 2, offentliggjort i oktober 2007, og med ændring 3, offentliggjort i september 2019

                                       b)

                                       for lufttrafiktjenesteudøvere:

                                                   —

                                                   med ændring 1, offentliggjort i april 2007, med ændring 2, offentliggjort i oktober 2007, og med ændring 3, offentliggjort i september 2019.«


title: Rådets gennemførelsesforordning (EU) 2020/211 af 17. februar 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
                  17.2.2020

                  DA

                  Den Europæiske Unions Tidende

                  LI 43/1

         RÅDETS GENNEMFØRELSESFORORDNING (EU) 2020/211
         af 17. februar 2020
         om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. januar 2012 forordning (EU) nr. 36/2012.

                     (2)

                     I betragtning af at fremtrædende forretningsfolk skaber stor fortjeneste gennem deres tilknytning til Assadregimet og som modydelse bidrager til at finansiere nævnte regime, herunder gennem de joint ventures, der er oprettet af visse fremtrædende forretningsfolk og enheder med statsstøttede selskaber for at udvikle eksproprierede landområder, støtter disse forretningsmænd og enheder Assadregimet og drager fordel heraf, herunder gennem anvendelse af eksproprieret ejendom.

                     (3)

                     Desuden forhindrer Assadregimets ekspropriation af landområder fra personer, som er fordrevet af konflikten i Syrien, disse personer i at kunne vende hjem.

                     (4)

                     Otte fysiske personer og to enheder bør føjes til listen over fysiske og juridiske personer, enheder og organer, der er omfattet af restriktive foranstaltninger, i bilag II til forordning (EU) nr. 36/2012.

                     (5)

                     Forordning (EU) nr. 36/2012 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag II til forordning (EU) nr. 36/2012 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. februar 2020.

                  På Rådets vegne

               J. BORRELL FONTELLES

                  Formand

            (1)  EUT L 16 af 19.1.2012, s. 1.

            BILAG

               1.
               Følgende personer føjes til listen i afsnit A (Personer) i bilag II til forordning (EU) nr. 36/2012:

                           Navn

                           Identificerende oplysninger

                           Begrundelse

                           Opført på listen den

                           »288.

                           Yasser Aziz ABBAS
                           (alias Yasser, Yaser, Yasr; Aziz, Aziz; Abbas, Abas; ياسر عزيز عباس)

                           Køn: mand
                           Født: 22.8.1978
                           Nationalitet: syrisk
                           Slægtninge/forretningsforbindelser/enheder eller partnere/tilknytning: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group

                           Førende forretningsmand, som driver virksomhed i Syrien. Støtter og/eller drager fordel af regimet gennem forretningshandler, herunder brændstofsmugling og våbenoverførsler. Yasser Aziz Abbas opnår fortjeneste fra at lette olieimport på det syriske regimes vegne og anvender sine forbindelser med regimet til at opnå præferencehandler og -behandling.

                           17.2.2020

                           289.

                           Mahir BurhanEddine AL-IMAM
                           (alias ماهر برهان الدين الإمام)

                           Køn: mand
                           Nationalitet: syrisk
                           Stilling: generaldirektør for Telsa Group/Telsa Telecom
                           Slægtninge/forretningsforbindelser/enheder eller partnere/tilknytning: Telsa Group/Telsa Telecom, Tazamon Contracting LLC, Castro LLC

                           Førende forretningsmand, som driver virksomhed i Syrien og har forretningsinteresser inden for turisme, telekommunikation og fast ejendom. Mahir BurhanEddine Al-Imam drager som generaldirektør for den regimestøttede Telsa Communication Group samt Castro LLC og gennem sine andre forretningsinteresser fordel af regimet og støtter dets finansierings- og lobbypolitik samt dets byggepolitik.

                           17.2.2020

                           290.

                           Waseem AL-KATTAN
                           (alias Waseem, Wasseem, Wassim, Wasim; Anouar; Al-Kattan, Al-Katan, Al-Qattan, Al-Qatan; وسيم قطان, وسيم أنوار القطان)

                           Køn: mand
                           Født: 4.3.1976
                           Nationalitet: syrisk
                           Stilling: Formand for Handelskammeret for Damaskus Landdistriktsprovins
                           Slægtninge/forretningsforbindelser/enheder eller partnere/tilknytning:
                           Larosa Furniture/Furnishing, Jasmine Fields Company Ltd., Muruj Cham (Murooj al-Cham) Investment and Tourism Group, Adam and Investment LLC og Universal Market Company LLC, kasserer i Sammenslutningen af Syriske Handelskamre

                           Førende forretningsmand, som driver virksomhed i Syrien og drager fordel af og støtter regimet. Ejer af adskillige virksomheder og holdingselskaber med interesser og aktiviteter i forskellige økonomiske sektorer, såsom fast ejendom, luksushotelvirksomhed og handelscentre. Wasseem Al-Kattan steg hurtigt som en førende forretningsmand ved at lægge skatter på varer, der blev smuglet ind i det østlige Ghouta under belejring, og er nu involveret i aggressive former for klientelisme til gavn for regimet. Wasseem Al-Kattan drager økonomisk fordel af begunstiget adgang til offentlige udbud samt til licenser og kontrakter tildelt af statslige organer som følge af sine tætte forbindelser til regimet.

                           17.2.2020

                           291.

                           Amer FOZ
                           (alias عامر فوز)

                           Køn: mand
                           Født: 11.3.1976
                           Nationalitet: syrisk
                           pasnummer 06010274747
                           Stilling: generaldirektør for ASM International General Trading LLC (ASM International Trading)
                           Slægtninge/forretningsforbindelser/enheder eller partnere/tilknytning: Samer Foz, som er listeopført af EU, Aman Holding (Aman Damascus Joint Stock Company), som er listeopført af EU, og ASM International General Trading LLC (ASM International Trading)

                           Førende forretningsmand med personlige og familiemæssige forretningsinteresser og -aktiviteter i mange sektorer i den syriske økonomi, herunder gennem Aman Holding (tidligere benævnt Aman Group). Gennem Aman Holding drager han økonomisk fordel af adgang til kommercielle muligheder og støtter Assadregimet, herunder gennem deltagelse i den regimestøttede udvikling af Marota City. Siden 2012 har han desuden været generaldirektør for ASM International Trading LLC.
                           Han er tillige tilknyttet sin bror Samer Foz, som EU har opført på listen i januar 2019 som en førende forretningsmand, der driver virksomhed i Syrien, og for at støtte eller drage fordel af regimet.

                           17.2.2020

                           292.

                           Saqr RUSTOM
                           (alias Saqr, Saqer; As'ad, Asaad, Asad; Al-Rustom, Al-Rostom; صقر رستم, صقر أسعد الرستم)

                           Køn: mand
                           Nationalitet: syrisk
                           Stilling: Chef for den nationale forsvarsstyrke i Homs
                           Slægtninge/forretningsforbindelser/enheder eller partnere/tilknytning: Damas Real Estate Development and Investment LLC

                           Chef for den lokale afdeling af den nationale forsvarsstyrke i Homs (en regeringsmilits — Shabiha). Ansvarlig for at have deltaget i den brutale undertrykkelse af civilbefolkningen i Syrien. Gennem hans milits er Saqr Rustom ansvarlig for en række ordninger, hvorved han kunne tjene på krigen, og han nyder derfor godt af og støtter det syriske regime. Har forbindelse til en person, som er opført på listen, Bassam Hassan, som er hans onkel, med hvem han oprettede Damas Real Estate Development and Investment LLC med henblik på at investere i ejendomsprojekter.

                           17.2.2020

                           293.

                           Abdelkader SABRA
                           (alias Abdelkader, Abd el Kader, Abd al Kader, Abdul Kader Abd al Qadr, Abdul Qadr; Sabra, Sabrah; عبد القادر صبرا, عبد القادر صبره)

                           Køn: mand
                           Født: 14.9.1955
                           Nationalitet: syrisk, libanesisk
                           Stilling: Ejer af Sabra Maritime Agency, leder af Syrian-Turkish Businessmen Council, stiftende partner i Phoenicia Tourism Company, formand for det syriske søfartskammer
                           Slægtninge/forretningsforbindelser/enheder eller partnere/tilknytning:
                           Phoenicia Tourism Company (شركة فينيقيا للسياحة), Sabra Maritime Agency (كالة صبره البحرية)

                           Førende forretningsmand, som driver virksomhed i Syrien, med mange økonomiske interesser, navnlig inden for søfart og turisme. Som en større magnat på søfartsområdet og med sin tætte forretningsforbindelse til Rami Makhlouf (regimetilhænger og fætter til Bashar al-Assad) yder Abdelkader Sabra finansiel og økonomisk støtte til det syriske regime, herunder gennem offshoreselskaber. Abdelkader Sabra nyder også godt af sine forbindelser til regimet, hvilket har givet ham mulighed for at udvide sine aktiviteter i ejendomssektoren. Han er også involveret i hvidvaskning af penge og kommercielle aktiviteter til støtte for det syriske regime og dets tilhængere.

                           17.2.2020

                           294.

                           Khodr Ali TAHER
                           (alias خضر علي طاه)

                           Køn: mand
                           Født: 1976
                           Nationalitet: syrisk
                           Stilling: Direktør og ejer af Ella Media Services, stiftende partner i Castle Security and Protection og i Jasmine Contracting Company, formand for og stiftende partner i Syrian Hotel Management Company, leder og ejer af Ematel
                           Slægtninge/forretningsforbindelser/enheder eller partnere/tilknytning:
                           Citadel for Protection, Guard and Security Services (Castle Security and protection), Ematel LLC (Ematel Communications), Syrian Hotel Management Company, Jasmine Contracting Company

                           Førende forretningsmand, som driver virksomhed på tværs af en lang række sektorer i den syriske økonomi, herunder inden for privat sikkerhed, detailsalg af mobiltelefoner, hotelledelse, reklamevirksomhed og indenlandsk pengeoverførsel.
                           Støtter og nyder godt af regimet gennem samarbejdet i sine forretningsaktiviteter og deltagelsen i smugleraktiviteter og profitmageri. Khodr Ali Taher ejer en række virksomheder og er medstifter af andre. Hans involvering i handel med regimet inkluderer at indgå i et joint venture med det syriske transport- og turistselskab, som ministeriet for turisme ejer to tredjedele af.

                           17.2.2020

                           295.

                           Adel Anwar AL-OLABI
                           (alias Adel Anouar el-Oulabi, Adil Anwar al-Olabi; عادل أنور العلبي)

                           Køn: mand
                           Født: 1976
                           Nationalitet: syrisk
                           Stilling: Næstformand for Damascus Cham Holding Company (DCHC), guvernør for Damaskus

                           Førende forretningsmand, der nyder godt af og støtter regimet. Næstformand for Damascus Cham Holding Company (DCHC), Damaskus-provinsens investeringsafdeling, der forvalter Damaskus-provinsens ejendomme og gennemfører Marota City-projektet.
                           Adel Anwar Al-Olabi er også guvernør for Damaskus og blev udpeget af Bashar Al-Assad i november 2018. Som guvernør for Damaskus og næstformand for DCHC er han ansvarlig for bestræbelserne for at gennemføre regimets politik for udvikling af eksproprierede landområder i Damaskus (herunder dekret nr. 66 og lov nr. 10), navnlig gennem Marota City-projektet.

                           17.2.2020«

               2.
               Følgende enheder føjes til listen i afsnit B (Enheder) i bilag II til forordning (EU) nr. 36/2012:

                           Navn

                           Identificerende oplysninger

                           Begrundelse

                           Opført på listen den

                           »77.

                           Al Qatarji Company
                           (alias Qatarji International Group; Al-Sham and Al-Darwish Company; Khatirji/Katarji/Katerji Group; مجموعة/شركة قاطرخي)

                           Type enhed: privat virksomhed
                           Erhvervssektor: import/eksport, lastbilvirksomhed, forsyning af olie og råvarer
                           Direktørens/ledelsens navn: Hussam AL-QATIRJI, administrerende direktør (opført på EU's liste)
                           Reel ejer: Hussam AL-QATIRJI (opført på EU's liste)
                           Registreret adresse: Mazzah, Damaskus, Syrien
                           Slægtninge/forretningsforbindelser/enheder eller partnere/tilknytning:
                           Arvada/Arfada Petroleum Company JSC

                           Fremtrædende virksomhed, der opererer på tværs af en lang række sektorer i den syriske økonomi. Al Qatarji Company — hvis bestyrelse ledes af Hossam Qatarji, der er opført på listen og medlem af Syriens Folkeforsamling — støtter og drager fordel af det syriske regime ved at fremme handel med brændstof, våben og ammunition mellem regimet og forskellige aktører, herunder ISIS (Da'esh) under påskud af import og eksport af fødevarer, støtte militser, der kæmper på samme side som regimet, og udnytte sine forbindelser til regimet til at udvide sine kommercielle aktiviteter.

                           17.2.2020

                           78.

                           Damascus Cham Holding Company
                           (alias Damascus Cham Private Joint Stock Company; القابضة الشام دمشق)

                           Type enhed: Offentligt ejet selskab i henhold til privatretten
                           Erhvervssektor: Fast ejendom
                           Direktørens/ledelsens navn:
                           Adel Anwar AL-OLABI, næstformand i bestyrelsen og guvernør for Damaskus (opført på EU's liste)
                           Reel ejer: Damaskus-provinsen
                           Slægtninge/forretningsforbindelser/enheder eller partnere/tilknytning:
                           Rami Makhlouf (opført på EU's liste), Samer Foz (opført på EU's liste), Mazen Tarazi (opført på EU's liste)
                           Talas Group, ejet af forretningsmand Anas Talas (opført på EU's liste), Exceed Development and Investment Company, ejet af private investorer Hayan Mohammad Nazem Qaddour og Maen Rizk Allah Haykal (begge opført på EU's liste), Khaled Al-Zubaidi og Nader Qalei (begge opført på EU's liste)

                           Damascus Cham Holding Company blev oprettet af regimet som Damaskus-provinsens investeringsafdeling til at forvalte Damaskus-provinsens ejendomme og gennemføre Marota City-projektet, et luksuriøst ejendomsprojekt baseret på eksproprierede landområder i henhold til dekret nr. 66 og lov nr. 10 i særdeleshed.
                           Ved at forvalte gennemførelsen af Marota City støtter Damaskus Cham Holding (hvis næstformand er guvernøren for Damaskus) det syriske regime og drager fordel heraf og giver fordele for forretningsfolk med tætte forbindelser til regimet, som har indgået lukrative aftaler med denne enhed gennem offentlig-private partnerskaber.

                           17.2.2020«


title: Kommissionens gennemførelsesforordning (EU) 2020/218 af 17. februar 2020 om 309. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  18.2.2020

                  DA

                  Den Europæiske Unions Tidende

                  L 44/15

         KOMMISSIONENS GENNEMFØRELSESFORORDNING (EU) 2020/218
         af 17. februar 2020
         om 309. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 20. juni 2017 besluttede Sanktionskomitéen under FN's Sikkerhedsråd at ændre to punkter på listen over de personer, grupper og enheder, der er omfattet af indefrysningen af midler og økonomiske ressourcer.

                     (3)

                     Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. februar 2020

                  På Kommissionens vegne

                  Formand

               Ursula VON DER LEYEN

            (1)  EFT L 139 af 29.5.2002, s. 9.

            BILAG
            Identifikationsoplysningerne i følgende punkter under overskriften »Fysiske personer« i bilag I til forordning (EF) nr. 881/2002 ændres således:

                        1)

                        »Abdul Haq (alias a) Maimaitiming Maimaiti, b) Abdul Heq, c) Abuduhake, d) Abdulheq Jundullah, e) 'Abd Al- Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Fødselsdato: 10.10.1971. Fødested: Chele County, Khuttan Area, den selvstyrende region Xinjiang Uighur, Kina. Nationalitet: kinesisk. Nationalt identitetsnr.: 653225197110100533 (kinesisk identitetskort). Andre oplysninger: a) bor i Pakistan i april 2009, b) angiveligt død i Pakistan i februar 2010. Den i artikel 2a, stk. 4, litra b), omhandlede dato: 15.4.2009.«
                        affattes således:
                        »Abdul Haq (alias a) Maimaitiming Maimaiti, b) Abdul Heq, c) Abudu Hake, d) Abdul Heq Jundullah, e) 'Abd Al- Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Fødselsdato: 10.10.1971. Fødested: Hetian Area, den selvstyrende region Xinjiang Uighur, Kina. Nationalitet: kinesisk. Nationalt identitetsnr.: 653225197110100533 (kinesisk nationalt identitetskortnummer). Andre oplysninger: a) overordnet leder og øverstbefalende for Eastern Turkistan Islamic Movement. Involveret i fundraising og rekruttering til denne organisation, b) opholdt sig i Afghanistan i juli 2016, c) opholdt sig tidligere — pr. april 2009 — i Pakistan. Den i artikel 7d, stk. 2, litra i), omhandlede dato: 15.4.2009.«

                        2)

                        »Abu Bakr Al-Jaziri (alias Yasir Al-Jazari). Nationalitet: a) Algerisk, b) Pakistansk. Andre oplysninger: a) Økonomisk leder af den afghanske støttekomité (ASC), b) Al-Qaida-støtte og kommunikationsekspert, c) Menes at være i Algeriet pr. april 2010. Den i artikel 2a, stk. 4, litra b), omhandlede dato: 11.1.2002.«
                        affattes således:
                        »Boubekeur Boulghiti (alias a) Boubakeur Boulghit, b) Abu Bakr al-Jaziri, c) Abou Bakr Al Djazairi, d) Abou Yasser El Djazairi, e) Yasir Al-Jazari, f) Abou Yasser Al-Jaziri). Fødselsdato: 13.2.1970. Fødested: Rouiba, Algier, Algeriet. Nationalitet: a) algerisk, b) palæstinensisk. Andre oplysninger: a) Økonomisk leder af den afghanske støttekomité (ASC), b) Al-Qaida-støtte og kommunikationsekspert, c) menes at være i Algeriet pr. april 2010, d) søn af Mohamed og Fatma Aribi. Den i artikel 7d, stk. 2, litra i), omhandlede dato: 11.1.2002.«


title: Kommissionens gennemførelsesforordning (EU) 2020/219 af 17. februar 2020 om ændring af Rådets forordning (EF) nr. 314/2004 om visse restriktive foranstaltninger over for Zimbabwe

text:
                  18.2.2020

                  DA

                  Den Europæiske Unions Tidende

                  L 44/17

         KOMMISSIONENS GENNEMFØRELSESFORORDNING (EU) 2020/219
         af 17. februar 2020
         om ændring af Rådets forordning (EF) nr. 314/2004 om visse restriktive foranstaltninger over for Zimbabwe
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (1), særlig artikel 11, litra b), og
         ud fra følgende betragtninger:

                     (1)

                     I bilag II til Rådets afgørelse 2011/101/FUSP (2) identificeres de fysiske og juridiske personer, som skal pålægges restriktioner i henhold til nævnte afgørelses artikel 5.

                     (2)

                     Nævnte afgørelse får virkning ved forordning (EF) nr. 314/2004, for så vidt der kræves en indsats på EU-plan. Navnlig bilag III til forordning (EF) nr. 314/2004 indeholder en liste over de personer og enheder, der ifølge forordningen er omfattet af indefrysningen af pengemidler og økonomiske ressourcer.

                     (3)

                     Den 17. februar 2020 besluttede Rådet at fjerne oplysningerne vedrørende en afdød person fra bilag II til Rådets afgørelse 2011/101/FUSP.

                     (4)

                     Bilag III til forordning (EF) nr. 314/2004 bør derfor ændres —

               VEDTAGET DENNE FORORDNING:

            Artikel 1
            Bilag III til Rådets forordning (EF) nr. 314/2004 erstattes af teksten i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 55 af 24.2.2004, s. 1.

            (2)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).

            BILAG

                     »BILAG III
                     Liste over personer og enheder som omhandlet i artikel 6
                     I.   Personer

                                 Navn (og eventuelle kaldenavne)

                                 Identificerende oplysninger

                                 Begrundelse for opførelsen

                                             2)

                                             Mugabe, Grace

                                 Født 23.7.1965
                                 Pas nr. AD001159
                                 ID nr. 63-646650Q70

                                 Tidligere sekretær for ZANU-PF (Zimbabwe African National Union — Patriotic Front) Women's league, involveret i aktiviteter, der i alvorlig grad undergraver demokratiet, respekten for menneskerettighederne og retsstatsprincippet. Overtog Iron Mask-ejendommen i 2002. Hævdes at have store ulovlige indtægter fra diamantudvinding.

                                             5)

                                             Chiwenga, Constantine

                                 Zimbabwes forsvarschef, general (tidligere hærchef, generalløjtnant)
                                 Født 25.8.1956
                                 Pas nr. AD000263
                                 ID nr. 63-327568M80

                                 Medlem af den fælles operative kommando, medvirken i udformning eller ledelse af statens undertrykkende politik. Anvendte hæren til overtagelser af landbrugsbedrifter. Var under valget i 2008 en af hovedophavsmændene bag volden i forbindelse med anden runde af præsidentvalget.

                                             6)

                                             Shiri, Perence (alias Bigboy) Samson Chikerema

                                 Chef for flyvevåbnet
                                 Født 1.11.1955
                                 ID nr. 29-098876M18

                                 Højtstående militærofficer og medlem af ZANU-PF's fælles operative kommando. Medvirken i udformning eller ledelse af statens undertrykkende politik. Involveret i politisk vold, bl.a. under valget i 2008 i Mashonaland West og i Chiadzwa.

                                             7)

                                             Sibanda, Phillip Valerio (alias Valentine)

                                 Zimbabwes hærchef, generalløjtnant
                                 Født 25.8.1956 eller 24.12.1954
                                 ID nr. 63-357671H26

                                 Højtstående i hæren med forbindelser til regeringen. Medvirken i udformning eller ledelse af statens undertrykkende politik.

                           II.   Enheder

                                 Navn

                                 Identificerende oplysninger

                                 Begrundelse for opførelsen

                                 Zimbabwe Defence Industries

                                 10th floor, Trustee House, 55 Samora Machel Avenue, PO Box 6597, Harare, Zimbabwe

                                 Forbindelser til forsvarsministeriet og ZANU-PF-fløjen i regeringen.

               «


title: Kommissionens gennemførelsesforordning (EU) 2020/221 af 14. februar 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Saucisse de Morteau«/»Jésus de Morteau« (BGB))

text:
                  19.2.2020

                  DA

                  Den Europæiske Unions Tidende

                  L 46/1

         KOMMISSIONENS GENNEMFØRELSESFORORDNING (EU) 2020/221
         af 14. februar 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Saucisse de Morteau«/»Jésus de Morteau« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Saucisse de Morteau«/»Jésus de Morteau«, der er registreret ved Kommissionens forordning (EF) nr. 751/2010 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Saucisse de Morteau«/»Jésus de Morteau« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EU) nr. 751/2010 af 20. august 2010 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Saucisse de Morteau eller Jésus de Morteau (BGB)) (EUT L 220 af 21.8.2010, s. 57).

            (3)  EUT C 344 af 11.10.2019, s. 11.


title: Kommissionens gennemførelsesforordning (EU) 2020/228 af 19. februar 2020 om godkendelse af erythrosin som fodertilsætningsstof til foder til hunde og katte (EØS-relevant tekst)

text:
                  20.2.2020

                  DA

                  Den Europæiske Unions Tidende

                  L 47/1

         KOMMISSIONENS GENNEMFØRELSESFORORDNING (EU) 2020/228
         af 19. februar 2020
         om godkendelse af erythrosin som fodertilsætningsstof til foder til hunde og katte
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Artikel 10, stk. 2, i forordning (EF) nr. 1831/2003 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Erythrosin blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til prydfisk i gruppen »farvestoffer, herunder pigmenter«, under overskriften »andre farvestoffer«. Stoffet blev også godkendt uden tidsbegrænsning som tilsætningsstof til foder til hunde og katte i gruppen »farvestoffer, herunder pigmenter« under overskriften »farvestoffer, som i henhold til fællesskabsbestemmelserne er godkendt til farvning af fødevarer«. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, litra b), i forordning (EF) nr. 1831/2003.

                     (3)

                     Der er i overensstemmelse med artikel 10, stk. 2, i forordning (EF) nr. 1831/2003 sammenholdt med samme forordnings artikel 7 indgivet en ansøgning om en ny vurdering af erythrosin som tilsætningsstof til foder til prydfisk samt til hunde og katte. Ansøgeren anmodede om, at dette tilsætningsstof klassificeres i tilsætningsstofkategorien »sensoriske tilsætningsstoffer« og i den funktionelle gruppe »farvestoffer«. I henhold til artikel 7 i forordning (EF) nr. 1831/2003 har ansøgeren ligeledes anmodet om godkendelse af erythrosin som tilsætningsstof til foder til en ny anvendelse til krybdyr med anmodning om, at stoffet klassificeres i kategorien »sensoriske tilsætningsstoffer« og i den funktionelle gruppe »farvestoffer«. For nylig trak ansøgeren sin ansøgning for prydfisk og krybdyr tilbage. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 16. november 2011 (3), 8. september 2015 (4) og 3. april 2019 (5), at erythrosin under de foreslåede anvendelsesbetingelser ikke har skadelige virkninger på dyrs sundhed. Den konkluderede også, at der kan tilskrives dermatologiske reaktioner, herunder lysfølsomhed, erythrodermi og deskvamation, og at eksponering af de nedre luftveje betragtes som en fare for brugeren af tilsætningsstoffet. Kommissionen mener derfor, at der bør træffes passende beskyttelsesforanstaltninger for at forhindre negative virkninger på menneskers sundhed, navnlig hvad angår brugerne af tilsætningsstoffet. I overensstemmelse med Kommissionens forordning (EF) nr. 429/2008 (6) har fase I af miljørisikovurderingen fastslået, at erythrosin som et tilsætningsstof bestemt til dyr, der ikke er bestemt til fødevareproduktion, er fritaget fra yderligere vurdering, da det ikke er sandsynligt, at stoffet har væsentlig indvirkning på miljøet, og autoriteten i ovennævnte udtalelser ikke har fundet videnskabelig dokumentation, der giver anledning til bekymring. Autoriteten konkluderede endvidere, at det pågældende tilsætningsstof er effektivt med hensyn til at tilføje farve til foderstoffer og til at påvirke farven hos prydfisk positivt. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af erythrosin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette tilsætningsstof godkendes som anført i bilaget til nærværende forordning.

                     (6)

                     Da der ikke er sikkerhedshensyn, som kræver øjeblikkelig anvendelse af ændringerne i betingelserne for godkendelsen af det pågældende tilsætningsstof, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »farvestoffer«, godkendes som fodertilsætningsstof på de betingelser, der er fastsat i bilaget.

            Artikel 2
            Overgangsbestemmelser

               1.   Det i bilaget opførte stof samt forblandinger, der indeholder dette stof, som er produceret og mærket før den 11. september 2020 i overensstemmelse med de regler, der finder anvendelse før den 11. marts 2020, kan fortsat markedsføres og anvendes, indtil de eksisterende lagre er opbrugt.

               2.   Fodermidler samt foderblandinger, der indeholder det stof, der er opført i bilaget, og som er produceret og mærket før den 11. marts 2022 i overensstemmelse med de regler, der finder anvendelse før den 11. marts 2020, kan fortsat markedsføres og anvendes, indtil de eksisterende lagre er opbrugt.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal (2011);9(12):2447.

            (4)  EFSA Journal 2015;13(9):4233.

            (5)  EFSA Journal 2019;17(5):5699.

            (6)  Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af fodertilsætningsstoffer (EUT L 133 af 22.5.2008, s. 1).

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: sensoriske tilsætningsstoffer. Funktionel gruppe: farvestoffer i) stoffer, der giver foderstoffer farve eller giver dem deres oprindelige farve tilbage

                        2a127

                        Erythrosin

                           Tilsætningsstoffets sammensætning

                        Beskrivelsen af erythrosin gælder natriumsaltet som vigtigste komponent.
                        Fast form

                        Hunde
                        Katte

                        —
                        —

                        —
                        —

                        16
                        13

                                    1.

                                    I brugsvejledningen for anvendelse af tilsætningsstoffet og forblandingen angives oplagringsbetingelser og stabilitet over for varmebehandling.

                                    2.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller reduceres til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                        11.3.2030

                           Aktivstoffets karakteristika som natriumsalt

                        Erythrosin består hovedsagelig af dinatrium-2-(2,4,5,7-tetraiod-3-oxido-6-oxoxanthen-9-yl)benzoatmonohydrat og andre farvestoffer samt vand, natriumchlorid og/eller natriumsulfat som de vigtigste ufarvede bestanddele.
                        Calcium- og kaliumsalte er også tilladt.
                        Kemisk formel: C20H6I4Na2O5·H2O
                        CAS-nummer: 16423-68-0
                        Fast form, fremstillet ved kemisk syntese
                        Renhedskriterier

                                    —

                                    Farvestof i alt, beregnet som vandfrit natriumsalt ≥ 87 % (assay)

                                    —

                                    Uorganiske iodider ≤ 0,1 % (beregnet som natriumiodid)

                                    —

                                    Vanduopløselige bestanddele: ≤ 0,2 %

                                    —

                                    Andre farvestoffer (undtagen fluorescein) ≤ 4,0 %

                                    —

                                    Fluorescein ≤ 20 mg/kg

                                    —

                                    Andre organiske forbindelser end farvestoffer:

                                                —

                                                Triiodresorcinol ≤ 0,2 %

                                                —

                                                2-(2,4-Dihydroxy-3,5-diiodbenzoyl)benzoesyre ≤ 0,2 %

                                                —

                                                Ether-ekstraherbare bestanddele: ≤ 0,2 % af en opløsning med pH 7-8

                           Analysemetode
                            (1)

                        Til kvantificering af erythrosin i fodertilsætningsstoffet:

                                    —

                                    Spektrofotometri ved 526 nm (Kommissionens forordning (EU) nr. 231/2012 henviser til FAO JECFA monografi nr. 1 (vol. 4))

                              Til kvantificering af erythrosin i foderstoffer:

                                    —

                                    højtryksvæskekromatografi kombineret med tandem-massespektrometri (LC-MS/MS)

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens Gennemførelsesforordning (EU) 2020/229 af 19. februar 2020 om godkendelse af L-tryptophan som tilsætningsstof til foder til alle dyrearter (EØS-relevant tekst)

text:
                  20.2.2020

                  DA

                  Den Europæiske Unions Tidende

                  L 47/5

         KOMMISSIONENS GENNEMFØRELSESFORORDNING (EU) 2020/229
         af 19. februar 2020
         om godkendelse af L-tryptophan som tilsætningsstof til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.

                     (2)

                     Der er i henhold til artikel 7 i forordning (EF) nr. 1831/2003 indgivet ansøgninger om godkendelse af L-tryptophan produceret af Escherichia coli KCCM 80135, Escherichia coli KCCM 80152, Escherichia coli CGMCC 7.248 eller Corynebacterium glutamicum KCCM 80176. Disse ansøgninger var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Ansøgningerne vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-tryptophan produceret af Escherichia coli KCCM 80135, Escherichia coli KCCM 80152, Escherichia coli CGMCC 7.248 eller Corynebacterium glutamicum KCCM 80176 som tilsætningsstof til foder til alle dyrearter.

                     (4)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 22. januar 2019 (2), 2. april 2019 (3), 3. april 2019 (4) og 16. maj 2019 (5), at L-tryptophan produceret af Escherichia coli KCCM 80135, Escherichia coli KCCM 80152, Escherichia coli CGMCC 7.248 eller Corynebacterium glutamicum KCCM 80176 på de foreslåede anvendelsesbetingelser ikke har skadelige virkninger på ikke-drøvtyggeres sundhed, forbrugernes sikkerhed eller miljøet. For at være sikkert for drøvtyggere bør L-tryptophan beskyttes mod nedbrydning i vommen. Autoriteten bemærkede, at der er en risiko for brugerne af tilsætningsstoffet ved indånding på grund af endotoksin-niveauerne i L-tryptophan produceret af Escherichia coli KCCM 80152 og Escherichia coli CGMCC 7.248. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten betragtede L-tryptophan produceret af Escherichia coli KCCM 80135, Escherichia coli KCCM 80152, Escherichia coli CGMCC 7.248 eller Corynebacterium glutamicum KCCM 80176 som en effektiv kilde til den vigtige aminosyre tryptophan for ikke-drøvtyggere. For at være fuldt effektivt i drøvtyggere bør det supplerende L-tryptophan beskyttes mod nedbrydning i vommen. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

                     (5)

                     Vurderingen af L-tryptophan produceret af Escherichia coli KCCM 80135, Escherichia coli KCCM 80152, Escherichia coli CGMCC 7.248 eller Corynebacterium glutamicum KCCM 80176 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af stoffet bør derfor godkendes som angivet i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 268 af 18.10.2003, s. 29.

            (2)  EFSA Journal 2019;17(2):5601.

            (3)  EFSA Journal 2019;17(5):5694.

            (4)  EFSA Journal 2019;17(5):5695.

            (5)  EFSA Journal 2019;17(6):5729.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg/kg fuldfoder med et vandindhold på 12 %

                           Kategori: ernæringsmæssige tilsætningsstoffer. Funktionel gruppe: aminosyrer, deres salte og analoger.

                        3c441

                        —

                        L-tryptophan

                           Tilsætningsstoffets sammensætning

                        Pulver med et indhold af L-tryptophan på mindst 98 % (på tørstofbasis).
                        Maksimumsindhold af 1,1′-ethyliden-bis-L-tryptophan (EBT) på 10 mg/kg.

                        Alle arter

                        —

                        —

                        —

                                    1.

                                    L-tryptophan kan markedsføres og anvendes som et tilsætningsstof, der består af et præparat.

                                    2.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                                    3.

                                    Indholdet af endotoksiner i tilsætningsstoffet og dets tilbøjelighed til at støve skal sikre en maksimal eksponering for endotoksiner på 1600 IU endotoksiner/m3 luft (2).

                                    4.

                                    L-tryptophan kan anvendes i drikkevand.

                                    5.

                                    Til drøvtyggere skal L-tryptophan beskyttes mod nedbrydning i vommen.

                                    6.

                                    Vandindholdet skal angives på mærkningen af tilsætningsstoffet.

                                    7.

                                    Følgende skal angives på mærkningen af tilsætningsstoffet og forblandingerne:
                                    »Ved supplering med L- tryptophan, navnlig via drikkevand, bør der tages højde for alle essentielle og betinget essentielle aminosyrer for at undgå ubalancer.«

                        11.3.2030

                           Aktivstoffets karakteristika

                        L-tryptophan produceret ved fermentering med Escherichia coli KCCM 11132P eller

                           Escherichia coli KCCM 80152 eller

                           Escherichia coli CGMCC 7.248 eller

                           Corynebacterium glutamicum KCCM 80176.
                        Kemisk betegnelse: C11H12N2O2

                        CAS-nr.: 73-22-3

                           Analysemetoder
                            (1)

                        Til bestemmelse af L-tryptophan i fodertilsætningsstoffet:

                                    —

                                    Food Chemical Codex »L-tryptophan monografi«.

                              Til bestemmelse af tryptophan i fodertilsætningsstoffet og forblandingerne:

                                    —

                                    højtryksvæskekromatografi med fluorescensdetektion (HPLC-FLD) — EN ISO 13904

                              Til bestemmelse af tryptophan i foderblandinger og fodermidler:

                                    —

                                    højtryksvæskekromatografi med fluorescensdetektion (HPLC-FLD) — Kommissionens forordning (EF) nr. 152/2009 (bilag III, afsnit G).

                              Til bestemmelse af tryptophan i vand:

                                    —

                                    højtydende væskekromatografi med fluorescensdetektion (HPLC-FLD)

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/da/eurl/feed-additives/evaluation-reports.

               (2)  Eksponering beregnet på indholdet af endotoxiner og tilsætningsstoffets tilbøjelighed til at støve i henhold til den af EFSA anvendte metode (EFSA Journal 2017;15(3):4705), Analysemetode Den Europæiske Farmakopé 2.6.14. (bakterielle endotoksiner).


title: Kommissionens gennemførelsesforordning (EU) 2020/230 af 19. februar 2020 om indledning af en undersøgelse vedrørende den mulige omgåelse af de antidumpingforanstaltninger, som blev indført ved gennemførelsesforordning (EU) 2015/83 over for importen af mononatriumglutamat med oprindelse i Folkerepublikken Kina, og om at gøre denne import til genstand for registrering

text:
                  20.2.2020

                  DA

                  Den Europæiske Unions Tidende

                  L 47/9

         KOMMISSIONENS GENNEMFØRELSESFORORDNING (EU) 2020/230
         af 19. februar 2020
         om indledning af en undersøgelse vedrørende den mulige omgåelse af de antidumpingforanstaltninger, som blev indført ved gennemførelsesforordning (EU) 2015/83 over for importen af mononatriumglutamat med oprindelse i Folkerepublikken Kina, og om at gøre denne import til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 13, stk. 3, og artikel 14, stk. 5,
         efter at have underrettet medlemsstaterne, og
         ud fra følgende betragtninger:

            A.   ANMODNING

                     (1)

                     Europa-Kommissionen har modtaget en anmodning i henhold til artikel 13, stk. 3, og artikel 14, stk. 5, i forordning (EU) 2016/1036 (»grundforordningen«) om at undersøge den mulige omgåelse af antidumpingforanstaltningerne over for importen af mononatriumglutamat med oprindelse i Folkerepublikken Kina og om at gøre denne import til genstand for registrering.

            B.   VAREN

                     (2)

                     Den vare, der muligvis er genstand for omgåelse, er mononatriumglutamat. Den tariferes i øjeblikket under KN-kode ex 2922 42 00 (Taric-kode 2922420010) og har oprindelse i Folkerepublikken Kina (»den pågældende vare«). Den pågældende vare er omfattet af antidumpingforanstaltninger.

                     (3)

                     Den vare, der er genstand for undersøgelse med henblik på mulig omgåelse, er den samme som den, der er defineret i den foregående betragtning, men i blanding eller opløsning, der indeholder mindst 50 % mononatriumglutamat i tørvægt. De varer, som mononatriumglutamat blandes med, omfatter f.eks. salte, sukker, stivelse, maltodextriner og forskellige krydderier. Den vare, der skal undersøges, henhørte på tidspunktet for ikrafttrædelsen af Kommissionens gennemførelsesforordning (EU) 2015/83 (2) under KN-kode ex 2103 90 90, ex 2104 10 00, ex 2104 20 00, ex 3824 90 92, ex 3824 90 93 og ex 3824 90 96 (Taric-kode ex ex2103909010, ex ex2103909080, ex ex2104100010, ex ex2104100090, ex ex3824909299, ex ex3824909390 og ex ex3824909699. Der var ingen specifik Taric-kode for ex 2104 20 00) (»mononatriumglutamat-blandinger«).

            C.   GÆLDENDE FORANSTALTNINGER

                     (4)

                     De gældende foranstaltninger, der muligvis omgås, er den endelige antidumpingtold, der blev indført ved gennemførelsesforordning (EU) 2015/83 (»de gældende foranstaltninger«).

            D.   BEGRUNDELSE

                     (5)

                     Ansøgeren fremlagde tilstrækkelige beviser for, at de gældende antidumpingforanstaltninger over for importen af den pågældende vare omgås gennem lettere ændringer af den pågældende vare.

                     (6)

                     Nærmere bestemt fremgår det af eksportstatistikkerne (Comext og IHS), at der er sket en betydelig forandring i handelsmønstret for eksporten fra Folkerepublikken Kina til Unionen, efter at der ved gennemførelsesforordning (EU) 2015/83 blev indført en endelig antidumpingtold på den pågældende vare. Der synes ikke at være nogen anden gyldig grund til eller økonomisk begrundelse for denne forandring end indførelsen af tolden.

                     (7)

                     Desuden tyder beviserne på, at denne ændring skyldes importen af den pågældende vare i en let ændret form. Den pågældende vare ændres ved tilsætning af små mængder NaCl (bordsalt), som ændrer den pågældende vare en smule uden at ændre dens grundlæggende egenskaber. Det fremgår af beviserne, at der ikke er nogen anden gyldig grund til eller økonomisk begrundelse for en sådan praksis, en sådan proces eller et sådant arbejde end indførelsen af tolden.

                     (8)

                     Ansøgeren fremlagde desuden tilstrækkelige beviser for, at de afhjælpende virkninger af de gældende antidumpingforanstaltninger over for importen af den pågældende vare undergraves med hensyn til både mængde og pris. Betydelige importmængder af den undersøgte vare synes at have erstattet importen af den pågældende vare. Der foreligger desuden tilstrækkelige beviser for, at den undersøgte vare importeres til priser, som ligger under den ikke-skadevoldende pris, der blev fastsat ved den undersøgelse, som førte til de gældende foranstaltninger.

                     (9)

                     Endelig fremlagde ansøgeren tilstrækkelige beviser for, at den undersøgte vare sælges til dumpingpriser set i forhold til den normale værdi, der tidligere er fastsat.

                     (10)

                     Hvis det i løbet af undersøgelsen konstateres, at der foregår andre former for omgåelse, som er omfattet af grundforordningens artikel 13, end de i betragtning 7 nævnte, kan den pågældende praksis også blive undersøgt.

            E.   SAGSFORLØB

                     (11)

                     Set i lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. grundforordningens artikel 13, stk. 3, og til at gøre importen af de undersøgte varer til genstand for registrering, jf. grundforordningens artikel 14, stk. 5.

                     (12)

                     For at forsyne Kommissionen med de oplysninger, som er nødvendige for denne undersøgelse, bør alle interesserede parter kontakte Kommissionen straks og senest inden for den frist, der er fastsat i denne forordnings artikel 3, stk. 2. Fristen i denne forordnings artikel 3, stk. 2, gælder for alle interesserede parter. Der kan, hvis det er hensigtsmæssigt, også indhentes oplysninger fra EU-erhvervsgrenen.

                     (13)

                     Myndighederne i Folkerepublikken Kina vil blive underrettet om indledningen af undersøgelsen.

            a)   Vejledning om indgivelse af skriftlige bemærkninger og indsendelse af udfyldte spørgeskemaer og korrespondance

                     (14)

                     Oplysninger, der indgives til Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, inden de indgiver oplysninger og/eller data til Kommissionen, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

                     (15)

                     Alle skriftlige indlæg, herunder de oplysninger, hvorom der anmodes i denne forordning, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (3). Parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

                     (16)

                     Interesserede parter, der indsender oplysninger, der er forsynet med påtegningen »Limited«, anmodes om at indsende ikke-fortrolige sammendrag heraf, som forsynes med påtegningen »For inspection by interested parties«, jf. artikel 19, stk. 2, i forordning (EU) 2016/1036. Disse sammendrag skal være tilstrækkeligt detaljerede til at muliggøre en rimelig forståelse af de fortrolige oplysningers egentlige indhold.

                     (17)

                     Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikke-fortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

                     (18)

                     Interesserede parter opfordres til at indsende deres indlæg og anmodninger via TRON.tdi (https://tron.trade.ec.europa.eu/tron/TDI), herunder scannede fuldmagter og erklæringer.
                     For at få adgang til TRON.tdi skal interesserede parter have en EU Login-konto. Fuldstændige oplysninger om registrering på og brug af TRON.tdi findes på https://webgate.ec.europa.eu/tron/resources/documents/gettingStarted.pdf.
                     Ved brug af TRON.tdi eller e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels hjemmeside: http://trade.ec.europa.eu/doclib/docs/2011/june/tradoc_148003.pdf
                     Interesserede parter skal angive deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af bemærkninger pr. e-mail.
                     Kommissionens postadresse:

                                 Europa-Kommissionen

                                 Generaldirektoratet for Handel

                                 Direktorat H

                                 Kontor: CHAR 04/039

                                 1049 Bruxelles/Brussel

                                 BELGIEN

                           TRON.tdi: https://tron.trade.ec.europa.eu/tron/TDI
                     E-mail: TRADE-R719@ec.europa.eu

            b)   Indhentning af oplysninger og afholdelse af høringer

                     (19)

                     Alle interesserede parter, herunder EU-erhvervsgrenen, importører og alle relevante sammenslutninger opfordres til at tilkendegive deres synspunkter skriftligt og fremlægge dokumentation, forudsat at disse bemærkninger indgives inden den i artikel 3, stk. 2, omhandlede frist. Kommissionen kan desuden høre interesserede parter, hvis de anmoder skriftligt herom og kan godtgøre, at der er særlige grunde til, at de bør høres.

            c)   Fritagelse for registrering af import eller for foranstaltninger

                     (20)

                     I henhold til grundforordningens artikel 13, stk. 4, kan importen af den undersøgte vare fritages for registrering eller foranstaltninger, hvis der ikke er tale om omgåelse.

                     (21)

                     Da den mulige omgåelse finder sted uden for Unionen, kan der i overensstemmelse med grundforordningens artikel 13, stk. 4, bevilges fritagelser til producenter af den undersøgte vare i Folkerepublikken Kina, som kan godtgøre, at de ikke er involveret i nogen form for omgåelse, som defineret i grundforordningens artikel 13, stk. 1 og 2. Producenter, der ønsker fritagelse, bør indgive deres ansøgning inden for den frist, der er fastsat i denne forordnings artikel 3, stk. 1. Spørgeskemaet kan findes i det dossier, der stilles til rådighed for interesserede parter, og på webstedet for Generaldirektoratet for Handel: https://trade.ec.europa.eu/tdi/case_details.cfm?id=2448, og det skal være indgivet inden for den frist, der er fastsat i denne forordnings artikel 3, stk. 2.

                     (22)

                     Forlængelser af fristen for besvarelse af spørgeskemaer og andre tidsfrister som angivet i denne forordning eller på anden måde angivet i særlige meddelelser til interesserede parter begrænses til højst tre yderligere dage. En sådan forlængelse kan indrømmes for op til højst syv dage, hvis den anmodende part kan påvise, at der foreligger usædvanlige omstændigheder.

            F.   REGISTRERING

                     (23)

                     I henhold til grundforordningens artikel 14, stk. 5, skal importen af den undersøgte vare gøres til genstand for registrering for at sikre, at der kan opkræves et passende beløb i antidumpingtold fra den dato, hvor der blev indført registrering af denne import, hvis det som resultat af undersøgelsen konstateres, at der forekommer omgåelse.

                     (24)

                     Udvidelsen af foranstaltningerne til at omfatte den let ændrede vare bør indebære den samme betalingsforpligtelse som den, der er fastsat i de gældende foranstaltninger. Hvis det kan fastslås, at omgåelsen forårsages af samarbejdsvillige eksportører med individuelle margener, finder disse foranstaltninger anvendelse. I modsat fald vil resttolden finde anvendelse.

            G.   TIDSFRISTER

                     (25)

                     For at sikre en forsvarlig forvaltning bør der fastsættes frister, inden for hvilke:

                                 —

                                 interesserede parter kan give sig til kende over for Kommissionen, fremsætte deres synspunkter skriftligt og indsende besvarelser af spørgeskemaer eller andre oplysninger, der skal tages i betragtning i forbindelse med undersøgelsen

                                 —

                                 interesserede parter skriftligt kan anmode om at blive hørt af Kommissionen.

                     (26)

                     Det skal bemærkes, at de proceduremæssige rettigheder, som er fastsat i grundforordningen, kun kan respekteres, hvis parterne giver sig til kende inden for de frister, der er fastsat i denne forordnings artikel 3.

            H.   MANGLENDE SAMARBEJDSVILJE

                     (27)

                     Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte tidsfrister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

                     (28)

                     Hvis det konstateres, at en interesseret part har afgivet urigtige eller vildledende oplysninger, skal der ses bort fra disse oplysninger, og der kan gøres brug af de foreliggende faktiske oplysninger, jf. grundforordningens artikel 18.

                     (29)

                     Hvis en interesseret part helt eller delvist undlader at samarbejde, og resultaterne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

            I.   TIDSPLAN FOR UNDERSØGELSEN

                     (30)

                     Undersøgelsen vil i henhold til grundforordningens artikel 13, stk. 3, blive afsluttet senest ni måneder efter datoen for denne forordnings ikrafttræden.

            J.   BEHANDLING AF PERSONOPLYSNINGER

                     (31)

                     Det skal bemærkes, at personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger (4).

                     (32)

                     En databeskyttelsesmeddelelse, der informerer alle personer om behandlingen af personoplysninger inden for rammerne af Kommissionens handelsbeskyttelsesaktiviteter, findes på Generaldirektoratet for Handels hjemmeside: http://ec.europa.eu/trade/policy/accessing-markets/trade-defence/.

            K.   HØRINGSKONSULENT

                     (33)

                     Interesserede parter kan anmode om, at høringskonsulenten i handelsprocedurer griber ind. Høringskonsulenten gennemgår anmodninger om aktindsigt, tvister med hensyn til dokumenternes fortrolighed, anmodninger om forlængelse af frister og eventuelle andre anmodninger vedrørende de interesserede parters og tredjeparters ret til forsvar, som kan opstå under proceduren.

                     (34)

                     Høringskonsulenten kan arrangere høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til forsvar udøves fuldt ud.

                     (35)

                     En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelserne for anmodningerne. Disse høringer bør kun finde sted, hvis spørgsmålene ikke allerede er blevet afklaret med Kommissionens tjenestegrene.

                     (36)

                     Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik på dette bør interesserede parter anmode om, at høringskonsulenten griber ind hurtigst muligt efter den hændelse, der berettiger en sådan indgriben. I princippet skal de tidsrammer for at anmode om høringer med Kommissionens tjenestegrene, der er fastsat i artikel 3, finde tilsvarende anvendelse på anmodninger om høringer med høringskonsulenten. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

                     (37)

                     Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels hjemmeside: http://ec.europa.eu/trade/trade-policy-and-you/contacts/hearing-officer/ —

               VEDTAGET DENNE FORORDNING:

            Artikel 1
            Der indledes en undersøgelse i henhold til artikel 13, stk. 3, i forordning (EU) 2016/1036 med henblik på at fastslå, om importen til Unionen af mononatriumglutamat, i blanding eller opløsning, der indeholder mindst 50 % mononatriumglutamat i tørvægt, i øjeblikket henhørende under KN-kode ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 og ex 3824 99 96 (Taric-kode 2103909011, 2103909081, 2104100011, 2104100081, 2104200011, 3824999298, 3824999389 og 3824999689) med oprindelse i Folkerepublikken Kina, omgår de foranstaltninger, der blev indført ved Kommissionens gennemførelsesforordning (EU) 2015/83.

            Artikel 2

               1.   I medfør af artikel 13, stk. 3, og artikel 14, stk. 5, i forordning (EU) 2016/1036 skal medlemsstaternes toldmyndigheder tage de nødvendige skridt til registrering af den import til Unionen, der er beskrevet i nærværende forordnings artikel 1.

               2.   Registreringen ophører ni måneder efter datoen for denne forordnings ikrafttræden.

               3.   Kommissionen kan give toldmyndighederne instruks om at ophøre med at registrere importen til Unionen af varer fremstillet af eksportører/producenter, som har anmodet om fritagelse for registrering, hvis det kan fastslås, at de pågældende eksportører/producenter opfylder betingelserne for fritagelsen.

            Artikel 3

               1.   Interesserede parter skal senest 15 dage efter datoen for denne forordnings ikrafttræden give sig til kende ved at kontakte Kommissionen.

               2.   Medmindre andet er angivet, skal interesserede parter senest 37 dage efter datoen for denne forordnings ikrafttrædelse give sig til kende over for Kommissionen, fremsætte deres synspunkter skriftligt og indsende udfyldte spørgeskemaer eller eventuelle andre oplysninger, hvis der skal tages hensyn til deres synspunkter i forbindelse med undersøgelsen.

               3.   Interesserede parter kan også anmode om at blive hørt af Kommissionen inden for samme frist på 37 dage. For høringer, der vedrører undersøgelsens indledende fase, skal anmodningen indgives senest 15 dage efter datoen for denne forordnings ikrafttræden. Enhver anmodning om at blive hørt skal fremsættes skriftligt med angivelse af årsagerne til anmodningen.

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2015/83 af 21. januar 2015 om indførelse af en endelig antidumpingtold på importen af mononatriumglutamat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 15 af 22.1.2015, s. 31).

            (3)  Et dokument med påtegningen »Limited« er et fortroligt dokument i henhold til grundforordningens artikel 19 og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Kommissionens Gennemførelsesforordning (EU) 2020/236 af 14. februar 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser »Huile d'olive de Provence« (BOB)

text:
                  21.2.2020

                  DA

                  Den Europæiske Unions Tidende

                  L 48/1

         KOMMISSIONENS GENNEMFØRELSESFORORDNING (EU) 2020/236
         af 14. februar 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser »Huile d'olive de Provence« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Frankrigs ansøgning om registrering af betegnelsen »Huile d'olive de Provence« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Huile d'olive de Provence« registreres —

               VEDTAGET DENNE FORORDNING:

            Artikel 1
            Betegnelsen »Huile d'olive de Provence« (BOB) registreres.
            Betegnelsen i stk. 1 henviser til et produkt i kategori 1.5. Fedtstoffer (smør, margarine, olier m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 325 af 30.9.2019, s. 10.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).